《读岳忠武传四首（庚申岁）》
明代·何允泓

傅张不得终经制，韩岳何劳更枕戈。
载主空传之建业，行宫渐侈似宣和。
班朝清海成三恪，振旅朱仙泣两河。
惆怅一生吞虏计，止余遗草泣孙珂。
虏血横吞直指燕，泰垣心腑礻受方缠。
将军河上能争地，丞相闺中善格天。
蚤有雕儿贪厚饵，尚期龙府醉诸贤。
张秦总是明经客，何但书生拜马前。¤

作者简介：何允泓，字季穆，号子宣，江苏常熟人。淮府长史何钫季子，明末清初藏书家，诗人。著有《何季穆文集》。